
Pe bună dreptate, (prea) mulți români sunt scârbiți de sistemul democratic care 
le rotește la butoanele puterii pe aceleași marionete afiate în slujba Sistemului. 


Din nefericire, alternativa înseamnă dictatură sub o formă sau alta. Așa că în 
momentul votului avem posibilitatea de a alege răul cel mai mic. Neparticiparea 
sau anularea buletinului echivalează cu un vot hotărât pentru “răul cel mare". 


La alegerile din 2024 se confruntă două mari curente. Primul este format din 
gruparea de partide mainstream (PSD, PNL, USR, PMP, FD, REPER) care 
gravitează în jurul ideei de globalizare fără niciun Dumnezeu. Sunt politicieni 
dedicați sută la sută așa-numitului Deep State. Colaborează foarte strâns cu 
corporațiile, pun interesul naţional pe ultimul plan și, la nevoie, mimează un 
"patriotism economic” de toată jena, pentru a atrage electoratul debusolat. 


Acești politicieni-marionetă gen Ciucă, Ciolacu sau lohannis, se simt în pielea lor 
cât timp beneficiază de avantajele majore (și nemeritate) acordate “elitelor”. Sunt 
total lipsiţi de principii, se ghidează exclusiv după mirosul banilor și se dovedesc 
a fi incapabili de orice demersuri la Bruxelles menite să ne redea demnitatea. Mai 
mult, în situaţii de criză nu ezită să pună în pericol sănătatea românilor, să le 
încalce libertăţile fundamentale și să-i ţină într-o teroare perpetuă. 


Dacă sunteți pregătiţi să puneţi ștampila pe reprezentanţii partidelor PSD, PNL, 
USR, PMP, FD sau REPER, atunci înseamnă că o consideraţi pe Ursula von der 
Leyer o persoană demnă de încredere. Un profesionist desăvârșit dedicat 
intereselor simplilor cetățeni din UE. Un om integru și un exemplu pentru tânăra 
generație. 


Dacă votaţi partidele mainstream, înseamnă că aţi profitat din plin de pandemie 
și de suferinţele a milioane de români. 


Dacă votaţi partidele mainstream, atunci votaţi continuarea războiului din 
Ucraina în folosul exclusiv al Statelor Unite. Sunteţi, cumva, părtași la viitoarele 
mormane de victime. Participaţi în mod direct la planul globaliștilor de a îmbogăți 
o mână de așa-zise elite, la fel ca în pandemie, pe spinarea suferinţei imense a 
zeci de milioane de europeni. 


Dacă votaţi partidele mainstream, atunci promovați ideologia LGBT în școli, 
admitețţi că lupta cu încălzirea globală nu este o farsă, că istoria trebuie rescrisă 
potrivit normelor "woke” de corectitudine politică și că migraţia ilegală nu 
reprezintă o infracțiune. 


Duminică mergem la vot ca să punem ștampila pe partidele suveraniste (în 
special la europarlamentare), dar și pe politicieni în care avem încredere la nivel 
local. 


Partidele suveraniste au luat atitudine atât în pandemie, cât și acum, când 
aceleași triste marionete sună mobilizarea generală pentru apărarea intereselor 
unor psihopați lacomi. 


Știu că aveţi dubii cu privire la mulţi suveraniști. Știu că înclinați mai degrabă să 
rămâneți acasă. Doar că "Răul cel mai mic” a fost și rămâne singura opțiune 
viabilă, până când în România va apărea un autentic lider suveranist, de talia lui 
Viktor Orban. Poate că, printr-o minune, îl vom vedea la prezidenţialele din 
toamnă. 


Și încă ceva: electoratul suveranist este extrem de dezbinat, din diverse motive. 
Fiecare vot al patrioţilor are greutate. Haideţi să nu-l risipim pe candidații noștri 
preferaţi cu șanse aproape nule de a obţine mandatul. 


Duminică avem posibilitatea de a le spune politicienilor globaliști că și-au bătut 
joc de noi atât în pandemie, cât și acum, pe timp de război. Și că merită pe deplin 
să iasă din scenă în huiduielile publicului. 

Cum puteți sprijini proiectul 
Patrioţilor 


Platforma Opozitia.net depinde exclusiv de donațiile Patrioţilor. Ea va exista cât 
timp VOI veţi considera că are sens să existe. Fiecare donație, cât de mică, ne 
aduce mai aproape de Libertatea de altădată. Ne ajută să avem o voce din ce în ce 
mai puternică. Ne ajută să rezistăm în faţa ofensivei nemaintâlnite din partea 
Globaliștilor fără niciun Dumnezeu. 

